Edderkopper

Edderkopper (latin: Araneae) er karakteriseret ved at have en todelt krop, otte ben, spindevorter og giftkirtler. Der er ca. 500 arter af edderkopper i Danmark og ca. 49.800 beskrevne arter i verden (2021). De fleste edderkopper slår deres bytte ihjel ved hjælp af gift, og bortset fra en enkelt planteæder er de alle sammen rovdyr.

Edderkopper er ikke insekter, men tilhører spindlerne sammen med bl.a. mider, mejere og skorpioner. Verdens edderkopper vejer sammenlagt 25 millioner tons. De spiser mere end 400 millioner tons insekter årligt, tilsvarende den mængde kød og fisk, der spises af mennesker. 

Edderkopper kan avles og holdes nogle gange i fangenskab. Men da de udviser kannibalistiske træk, er der visse vanskeligheder.

Jagtteknik 
Edderkopper har mange forskellige teknikker til at fange føde.

Nogle edderkopper laver et ofte hjulformet spindelvæv til at fange byttet. Når byttet er fanget i nettet, skynder edderkoppen sig hen til byttet og spinder det ind. Andre edderkopper (fx jagtedderkopper, Lycosidae) løber deres bytte op efter at have siddet stille og ventet på, at et bytte skal komme inden for rækkevidde.

Spindelvæv 
Spindelvævet er for de mindre edderkoppers vedkommende lavet af ca. 1-150 µm tykke tråde lavet af især protein og pyrolidin. Spindelvævet er vævet af forskellige silketyper:
 Forankringstråde, som ikke er klæbende, men stærke og ikke så elastiske.
 Selve "fangtrådene" – meget elastiske, stærke og ret klæbende.

De forskellige typer silke kommer fra de forskellige silkekirtler i edderkoppens bagkrop, der udmunder på spindevorterne. Andre silkekirtler laver fx den vatagtige silke der bruges til ægsække og retræte. Der kan være op til seks forskellige typer kirtler i edderkopper.

Faktisk er trådene stærkere end kevlar (der bl.a. bruges til skudsikre veste) og stål i forhold til deres vægt. Derfor har der været en del forskning i fremstilling af større mængder spindetråde syntetisk. Fx har nogle gensplejset en ged, så den producerer silkeprotein i mælken.  Det er indtil videre dog kun lykkedes at fremstille korte stykker silke af lavere kvalitet end det, edderkoppen præsterer.

Edderkopper i slægten Nephila (en hulhjulspinder, familien Tetragnatidae) laver så stærke spind, at flyvende mindre fugle kan blive bremset i spindet. Det primære bytte er dog flyvende insekter.

Klassifikation 
Orden: Araneae
 Underorden: Mesothelae
 Familie: Liphistiidae
 Underorden: Orthognatha
 Familie: Antrodiaetidae
 Familie: Mecicobothriidae
 Familie: Atypidae (Tapetserfugleedderkopper) (1)
 Familie: Theraphosidae (Fugleedderkopper)
 Familie: Pycnothelidae
 Familie: Paratropididae
 Familie: Dipluridae
 Familie: Actinopodidae
 Familie: Migidae
 Familie: Barychelidae
 Familie: Ctenizidae
 Underorden: Labidognatha
 Overfamilie: Hypochiloidea
 Familie: Hypochilidae
 Familie: Hickmaniidae
 Familie: Thaididae
 Familie: Gradungulidae
 Overfamilie: Dysderoidea
 Familie: Dysderidae (Seksøjeedderkopper) (2)
 Familie: Oonopidae (2)
 Familie: Telemidae
 Overfamilie: Caponioidea
 Familie: Caponioidea
 Overfamilie: Scytodoidea
 Familie: Filistatidae
 Familie: Scytodidae (Spytteedderkopper) (1)
 Familie: Loxoscelidae
 Familie: Sicariidae
 Familie: Diguetidae
 Familie: Plectreuridae
 Familie: Tetrablemmidae
 Familie: Pacullidae
 Overfamilie: Pholcoidea
 Familie Pholcidae (Mejeredderkopper) (2)
 Familie Leptonetidae
 Familie Ochyroceratidae
 Overfamilie: Oecobioidea
 Familie Hersiliidae
 Familie Oecobiidae
 Overfamilie: Eresoidea
 Familie Uloboridae (Hjulkrustrådsspindere) (2)
 Familie Dinopidae
 Familie Eresidae (Rørkartespindere) (1)
 Overfamilie: Palpimanoidea
 Familie Zodariidae
 Familie Mecysmaucheniidae
 Familie Palpimanidae
 Familie Stenochilidae
 Overfamilie: Araneoidea
 Familie Theridiidae (Kugleedderkopper) (40)
 Familie Nesticidae (1)
 Familie Linyphiidae
 Familie Araneidae (Hjulspindere) (29)
 Familie Mimetidae (Piratedderkopper) (3)
 Familie Tetragnathidae (Hulhjuledderkopper) (14)
 Familie Archaeidae
 Familie Mysmenidae
 Familie Anapidae
 Familie Symphytognathidae
 Familie Micropholcommatidae
 Familie Theridiosomatidae
 Familie Nicodamidae
 Overfamilie: Agelenoidea
 Familie Agelenidae (Tragtspindere) (10)
 Familie Amaurobiidae (Huskartespindere) (3)
 Familie Amphinectidae
 Familie Neolanidae
 Overfamilie: Dictynoidea
 Familie Dictynidae (Plantekrustrådsspindere) (8)
 Familie Hahniidae (Orgelpibeedderkopper) (5)
 Familie Anyphaenidae (Summeedderkopper) (1)
 Familie Desidae
 Familie Argyronetidae (Vandedderkopper) (1)
 Overfamilie: Clubionoidea
 Familie Gnaphosidae (Museedderkopper) (33)
 Familie Prodidomidae
 Familie Trochanteriidae
 Familie Platoridae
 Familie Ammoxenidae
 Familie Homalonychidae
 Familie Cithaeronidae
 Familie Clubionidae
 Familie Corinnidae
 Familie Liocranidae
 Familie Gallieniellida
 Overfamilie: Lycosoidea
 Familie Stiphidiidae
 Familie Acanthoctenidae
 Familie Zoropsidae
 Familie Psechridae
 Familie Lycosidae (Jagtedderkopper) (34)
 Familie Pisauridae (Rovedderkopper) (3)
 Familie Ctenidae
 Familie Senoculidae
 Familie Oxyopidae (Losedderkopper) (1)
 Familie Toxopidae
 Overfamilie: Thomisoidea
 Familie Thomisidae (Krabbeedderkopper) (35)
 Familie Aphantochilidae
 Overfamilie: Philodromoidea
 Familie Heteropodidae (Kæmpekrabbeedderkopper) (1)
 Familie Philodromidae
 Familie Selenopidae
 Familie Cycloctenidae
 Overfamilie: Salticoidea
 Familie Lyssomanidae
 Familie Salticidae (Springedderkopper) (32)

Se også 
 Spindelvæv
 Araknofobi
 Flyvende sommer

Kilder

Eksterne adresser 
 Systema Naturae 2000: Order Araneae 
 vestrehus.dk: Edderkopper  Citat: "...Se bare denne Store springedderkop (Marpissa muscosa), som betragter mig direkte med de 4 forreste øjne. Med de øvrige øjne – edderkopper har normalt 8 – kan edderkoppen kikke til alle sider, og den kan se et bytte som er op til 1/2 meter væk..."
 Ed Nieuwenhuys: The spider: Web and silk  Citat: "...Polynesian fishermen use the thread of the golden orb web weaver Nephila as fishing line...threads of the black widow (Latrodectus) in their telescopic gun sights..."
 Spider Web Aerodynamics  Citat: "...The scientists who discovered this aerodynamic secret were Lorraine Lin, Donald Edmonds and Fritz Vollrath from the University of Oxford. They used high-speed video cameras to see what happened when insects crashed into the web of the orb spider, Araneus diadematus...The spiders have been making circular orb webs for 180 million years..."
 The Spiders Web. Part I. by Bill Amos, Vermont, US  Citat: "...spider silk...It never dries out, doesn't decay from bacterial action, and won't become covered with mold. Under sheltered conditions, a web may last a lot longer than the spider itself...Spiders recycle this valuable protein product and may eat webbing under a variety of conditions..."
 2004-04-26, Sciencedaily: Spiders Make Best Ever Post-it Notes  Citat: "...The force is so strong that these spiders could carry over 170 times their own body weight while standing on the ceiling..."

 
Palæozoikum